กระทรวงสาธารณสุข ออกแนวทางวิถีชีวิตใหม่ หลังผ่อนปรนมาตรการระยะที่ 2 พร้อมแนะประชาชน ผู้ประกอบการและหน่วยงานรัฐ
กระทรวงสาธารณสุข ออกแนวทางวิถีชีวิตใหม่ หลังผ่อนปรนมาตรการระยะที่ 2 พร้อมแนะประชาชน ผู้ประกอบการและหน่วยงานรัฐนพ.บัญชา ค้าของ รองอธิบดีกรมอนามัย กล่าวว่า วิถีชีวิตใหม่ตามมาตรการผ่อนปรนระยะ 2 ประชาชนสามารถช่วยดูแลตนเองได้ โดยการคัดกรองตนเองว่าป่วยหรือมีความเสี่ยง ประเมินความจำเป็นและวางแผนออกนอกบ้านให้สั้น เลือกสถานบริการมาตรฐานตามมาตรการรัฐ ใช้เครื่องป้องกันสวมหน้ากาก เจลแอลกอฮอล์ และให้ความร่วมมือปฏิบัติตามมาตรการของสถานประกอบการ ส่วนความร่วมมือของประชาชนในสถานประกอบการ คือ ต้องลงทะเบียน คัดกรอง ล้างมือเจลหรือสบู่/น้ำ ลงทะเบียนไม่ใช้ของร่วม ลดพูดคุยดัง เลี่ยงพื้นที่หนาแน่น และเว้นระยะห่างระหว่างบุคคล ขณะที่ ในส่วนของผู้ประกอบ/สถานประกอบการ วิถีใหม่ที่ต้องปรับ คือ ลงทะเบียนจัดคิวล่างหน้า จัดที่รอ คัดกรอง เจลล้างมือ จัดสถานที่หรือบริการลดแน่นเว้นระยะ ทำความสะอาด ระบายอากาศ งดสุรา จำกัดเวลาบริการ จำกัดบริการหรือกิจกรรมใกล้ชิด ส่วนวิถีใหม่หน่วยงานรัฐที่ทำหน้าที่ติดตามกำกับ ต้องแยก กัก ดูแล ติดตามรายชื่อสัมผัสคนป่วย คนเสี่ยง แพลตฟอร์มไทยชนะ การลงทะเบียนผู้ประกอบการและประชาชน คู่มือการปฎิบัติของกระทรวงสาธารณสุข หน่วยงานพื้นที่ตรวจสอบ กำกับ และสายตรวจ ตำรวจ ทหารและสาธารณสุข อย่างไรก็ตาม เศรษฐกิจจะดำเนินไปได้ ต้องมีมาตรการผ่อนปรนที่พอดี และต้องไม่ทำให้เกิดการแพร่ระบาดของโรคด้วยรองอธิบดีกรมอนามัย กล่าวต่อไปว่า ตอนนี้ไทยอยู่ในระยะผ่อนปรนระยะที่ 2 และยังไม่มีการติดเชื้อในลักษณะที่เป็นกลุ่มก้อน ดังนั้น ขอให้ทุกคนอย่าประมาท ต่อให้เข้าสู่ระยะที่ 2 ก็ยังต้องเข้มข้นในหลายเรื่องที่กระทรวงสาธารณสุขให้คำแนะนำ พร้อมย้ำ ทุกคนอย่าประมาท การ์ดอย่าตก หน้ากากอนามัยก็อย่าตกด้วยเช่นกัน คือ สวมใส่หน้ากากให้ถูกวิธี ให้ครอบปาก จมูก และลดการเอามือสัมผัสบริเวณใบหน้า